CELEX: 32016R2094
Language: ro
Date: 2016-11-23
Title: Regulamentul (UE) 2016/2094 al Parlamentului European și al Consiliului din 23 noiembrie 2016 de modificare a Regulamentului (CE) nr. 1342/2008 al Consiliului de stabilire a unui plan pe termen lung pentru rezervele de cod și zonele piscicole care exploatează aceste rezerve

3.12.2016   
               
               
                  RO
               
               
                  Jurnalul Oficial al Uniunii Europene
               
               
                  L 330/1
               
            REGULAMENTUL (UE) 2016/2094 AL PARLAMENTULUI EUROPEAN ȘI AL CONSILIULUI
      din 23 noiembrie 2016
      de modificare a Regulamentului (CE) nr. 1342/2008 al Consiliului de stabilire a unui plan pe termen lung pentru rezervele de cod și zonele piscicole care exploatează aceste rezerve
      PARLAMENTUL EUROPEAN ȘI CONSILIUL UNIUNII EUROPENE,
      având în vedere Tratatul privind funcționarea Uniunii Europene, în special articolul 43 alineatul (2),
      având în vedere propunerea Comisiei Europene,
      după transmiterea proiectului de act legislativ către parlamentele naționale,
      având în vedere avizul Comitetului Economic și Social European (1),
      hotărând în conformitate cu procedura legislativă ordinară (2),
      întrucât:
      
                  (1)
               
               
                  Regulamentul (CE) nr. 1342/2008 al Consiliului (3) stabilește un plan pe termen lung pentru rezervele de cod din Kattegat, Marea Nordului, Skagerrak și partea de est a Canalului Mânecii, vestul Scoției și Marea Irlandei, precum și pentru zonele piscicole care exploatează aceste rezerve. Obiectivul Regulamentului (CE) nr. 1342/2008 este exploatarea durabilă care reface și menține rezervele de cod respective peste nivelurile care pot să asigure producția maximă durabilă (MSY).
               
            
                  (2)
               
               
                  Evaluarea științifică a rezultatelor Regulamentului (CE) nr. 1342/2008 efectuată de către Comitetul științific, tehnic și economic pentru pescuit (CSTEP) a scos la iveală o serie de probleme legate de aplicarea acestui regulament. Consiliul Internațional pentru Explorarea Apelor Maritime (ICES) a propus o reevaluare a strategiei de gestionare, în special ca urmare a schimbării percepției privind rezerva din Marea Nordului.
               
            
                  (3)
               
               
                  Ca urmare a aplicării Regulamentului (UE) nr. 1380/2013 al Parlamentului European și al Consiliului (4) de la 1 ianuarie 2014, cadrul de gestionare pentru cod s-a schimbat în mod fundamental, în special prin introducerea obligației de debarcare.
               
            
                  (4)
               
               
                  În prezent sunt în curs de elaborare noi planuri multianuale de pescuit pentru mai multe specii în diverse regiuni atlantice, în conformitate cu Regulamentul (UE) nr. 1380/2013. Regulamentul (CE) nr. 1342/2008 va fi înlocuit în cele din urmă, pentru fiecare zonă relevantă, de aceste noi planuri multianuale de pescuit care vizează mai multe specii. Prin urmare, Regulamentul (CE) nr. 1342/2008 va continua să se aplice numai pentru o perioadă scurtă de timp. Cu toate acestea, o serie de amendamente de urgență ar trebui totuși aduse Regulamentului (CE) nr. 1342/2008 pentru a acoperi perioada până când noile planuri multianuale de pescuit care vizează mai multe specii încep să se aplice.
               
            
                  (5)
               
               
                  Regimul efortului de pescuit prevăzut în Regulamentul (CE) nr. 1342/2008 a condus în timp la o serie de realizări privind selectivitatea și alte măsuri de evitare a capturării codului, dar a devenit un obstacol pentru punerea în aplicare a obligației de debarcare, deoarece obstrucționează noi adaptări ale modelelor de pescuit, cum ar fi alegerea zonei și a uneltelor de pescuit. Regimul efortului de pescuit ar trebui, prin urmare, să fie eliminat. Având în vedere că Regulamentul (CE) nr. 1342/2008 a declanșat o îmbunătățire considerabilă a selectivității și a evitării codului prin stimulente care erau legate de regimul efortului de pescuit și prin intermediul unor măsuri naționale (planuri de evitare sau de reducere a capturilor accidentale de cod), este deosebit de important ca, în timp ce se introduce obligația de debarcare pentru toate capturile de cod, în conformitate cu calendarul pentru introducerea acesteia prevăzut în Regulamentul (UE) nr. 1380/2013, statele membre care au un interes direct în domeniul pescuitului să continue aceste măsuri naționale sau să le dezvolte în continuare.
               
            
                  (6)
               
               
                  În cursul unei faze de tranziție în care sunt în curs de desfășurare pregătiri pentru planurile multianuale de gestionare pentru mai multe specii în conformitate cu Regulamentul (UE) nr. 1380/2013 în zonele vizate acum de Regulamentul (CE) nr. 1342/2008, măsurile de gestionare ar trebui să ia în considerare nivelurile minim și de precauție de biomasă. În cazul în care rezervele se situează sub nivelurile sigure de biomasă (MSY Btrigger) disponibile în avizul științific în conformitate cu Regulamentul (UE) nr. 1380/2013, ar trebui luate toate măsurile necesare pentru a remedia situația.
               
            
                  (7)
               
               
                  În unele zone care fac obiectul Regulamentului (CE) nr. 1342/2008, informațiile cu privire la rezervă și la pescuit pot fi insuficiente pentru a stabili posibilitățile de pescuit în conformitate cu principiul MSY. În astfel de cazuri, ar trebui urmată abordarea precaută.
               
            
                  (8)
               
               
                  Pe lângă regimul efortului de pescuit, Regulamentul (CE) nr. 1342/2008 a introdus un sistem de permise de pescuit speciale legate de o limitare a capacității totale a puterii motorului navelor de pescuit în zona relevantă. Pentru a evita consecințele negative ale activității de pescuit care ar putea avea un impact negativ asupra refacerii rezervelor, este adecvat să se mențină acest sistem, în timp ce regimul efortului de pescuit să fie complet eliminat.
               
            
                  (9)
               
               
                  Regulamentul (CE) nr. 1224/2009 al Consiliului (5) a abrogat o serie de dispoziții din Regulamentul (CE) nr. 1342/2008 care făceau trimitere la anexele II și III la acesta. Întrucât în Regulamentul (CE) nr. 1342/2008 nu există alte trimiteri la respectivele anexe, acestea au devenit caduce și ar trebui eliminate.
               
            
                  (10)
               
               
                  Prin urmare, Regulamentul (CE) nr. 1342/2008 ar trebui modificat în consecință,
               
            ADOPTĂ PREZENTUL REGULAMENT:
      Articolul 1
      Regulamentul (CE) nr. 1342/2008 se modifică după cum urmează:
      
                  1.
               
               
                  Articolul 2 se înlocuiește cu următorul text:
                  „Articolul 2
                  Definiții
                  În sensul prezentului regulament, se aplică definițiile prevăzute la articolul 4 alineatul (1) din Regulamentul (UE) nr. 1380/2013 al Parlamentului European și al Consiliului (*1).
                  
                     (*1)  Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (JO L 354, 28.12.2013, p. 22).”"
						
               
            
                  2.
               
               
                  Articolul 4 se elimină.
               
            
                  3.
               
               
                  Articolul 5 se înlocuiește cu următorul text:
                  „Articolul 5
                  Obiectivul planului
                  (1)   Planul menționat la articolul 1 asigură o exploatare a rezervelor de cod care le reface și le menține peste nivelurile care pot să asigure producția maximă durabilă.
                  (2)   Orice măsură de gestionare luată în conformitate cu prezentul regulament este în conformitate cu cerințele prevăzute la articolul 2 alineatul (2) din Regulamentul (UE) nr. 1380/2013 și cu principiile și obiectivele din regulamentul respectiv.”
               
            
                  4.
               
               
                  Articolul 6 se înlocuiește cu următorul text:
                  „Articolul 6
                  Nivelurile minime și de precauție ale biomasei
                  Atunci când adoptă măsuri de gestionare, nivelurile minime și de precauție ale biomasei pentru fiecare dintre rezervele de cod sunt în concordanță cu obiectivele prevăzute de Regulamentul (UE) nr. 1380/2013.”
               
            
                  5.
               
               
                  Articolele 7 și 8 se elimină.
               
            
                  6.
               
               
                  Articolul 9 se înlocuiește cu următorul text:
                  „Articolul 9
                  Stabilirea TAC-urilor în condiții de date insuficiente
                  În situația în care, din cauza lipsei informațiilor suficient de corecte și de reprezentative, posibilitățile de pescuit nu pot fi stabilite în conformitate cu articolul 5 alineatul (1), stabilirea posibilităților de pescuit se bazează pe abordarea precaută, în conformitate cu articolul 9 alineatul (2) din Regulamentul (UE) nr. 1380/2013, ținând seama de tendințele rezervei de cod și ale activității de pescuit și asigurând cel puțin un nivel comparabil de conservare al rezervelor relevante.”
               
            
                  7.
               
               
                  După articolul 9 se introduce un nou titlu de capitol:
                  
                     „CAPITOLUL IIa
                  
                  
                     OBLIGAȚIILE STATELOR MEMBRE”.
                  
               
            
                  8.
               
               
                  Articolul 10 se înlocuiește cu următorul text:
                  „Articolul 10
                  Autorizațiile de pescuit și plafoanele pentru capacitatea maximă
                  (1)   Pentru fiecare dintre zonele geografice menționate la articolul 1 din prezentul regulament, fiecare stat membru emite autorizații de pescuit în conformitate cu articolul 7 din Regulamentul (CE) nr. 1224/2009 al Consiliului (*2) pentru navele care arborează pavilionul său și care desfășoară activități de pescuit în zona respectivă și care utilizează una dintre următoarele unelte de pescuit:
                  
                              (a)
                           
                           
                              traule de fund, plase pungă (OTB, OTT, PTB, SDN, SSC, SPR) cu ochiuri de plasă:
                              
                                          (i)
                                       
                                       
                                          TR1 egale cu sau mai mari de 100 mm;
                                       
                                    
                                          (ii)
                                       
                                       
                                          TR2 egale cu sau mai mari de 70 mm și mai mici de 100 mm;
                                       
                                    
                                          (iii)
                                       
                                       
                                          TR3 egale cu sau mai mari de 16 mm și mai mici de 32 mm;
                                       
                                    
                        
                              (b)
                           
                           
                              traule laterale (TBB), cu ochiuri de plasă:
                              
                                          (i)
                                       
                                       
                                          BT1 egale cu sau mai mari de 120 mm;
                                       
                                    
                                          (ii)
                                       
                                       
                                          BT2 egale cu sau mai mari de 80 mm și mai mici de 120 mm;
                                       
                                    
                        
                              (c)
                           
                           
                              setci, plase de încurcare (GN);
                           
                        
                              (d)
                           
                           
                              setci cu sirec (GT);
                           
                        
                              (e)
                           
                           
                              paragate (LL).
                           
                        (2)   Fără a aduce atingere plafoanelor pentru capacitatea maximă prevăzute în anexa II la Regulamentul (UE) nr. 1380/2013, pentru fiecare dintre domeniile menționate la articolul 1 din prezentul regulament, capacitatea totală exprimată în kW a navelor care dețin autorizații de pescuit eliberate conform alineatului (1) din prezentul articol nu depășește capacitatea maximă a navelor care au fost în activitate în 2006 sau 2007 și care au utilizat unul dintre echipamentele menționate la alineatul (1) în zona geografică vizată.
                  (3)   Fiecare stat membru întocmește și ține la zi o listă cu navele care dețin autorizația de pescuit menționată la alineatul (1) și o pune la dispoziția Comisiei și a celorlalte state membre, pe site-ul său internet oficial.
                  
                     (*2)  Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem de control al Uniunii pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (JO L 343, 22.12.2009, p. 1).”"
						
               
            
                  9.
               
               
                  Capitolul III se elimină.
               
            
                  10.
               
               
                  Articolele 30 și 31 se elimină.
               
            
                  11.
               
               
                  Anexele I, II, III și IV se elimină.
               
            Articolul 2
      Prezentul regulament intră în vigoare în a patra zi de la data publicării în Jurnalul Oficial al Uniunii Europene.
      Se aplică de la 1 ianuarie 2017.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Strasbourg, 23 noiembrie 2016.
         
            
               Pentru Parlamentul European
            
            
               Președintele
            
            M. SCHULZ
         
         
            
               Pentru Consiliu
            
            
               Președintele
            
            I. KORČOK
         
      
      
         (1)  JO C 44, 15.2.2013, p. 125.
      
         (2)  Poziția Parlamentului European din 11 iunie 2013 (JO C 65, 19.2.2016, p. 193) și poziția în primă lectură a Consiliului din 29 septembrie 2016 (nepublicată încă în Jurnalul Oficial). Poziția Parlamentului European din … noiembrie 2016 (nepublicată încă în Jurnalul Oficial).
      
         (3)  Regulamentul (CE) nr. 1342/2008 al Consiliului din 18 decembrie 2008 de stabilire a unui plan pe termen lung pentru rezervele de cod și zonele piscicole care exploatează aceste rezerve și de abrogare a Regulamentului (CE) nr. 423/2004 (JO L 348, 24.12.2008, p. 20).
      
         (4)  Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (JO L 354, 28.12.2013, p. 22).
      
         (5)  Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem de control al Uniunii pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (JO L 343, 22.12.2009, p. 1).